கேள்வி: நம்பூதிரி (ஓவியர்) - இளமை என்பது என்ன?
பதில்: படிமம்:Sukapuram_dakshinamoorthy_temple.jpg நம்பூதிரி தென்னிந்திய மாநிலமான கேரளம் மலப்புறம் மாவட்டத்திலுள்ள பொன்னானி அருகேயுள்ள கருவட்டு மனையில் பரமேசுவரன் நம்பூதிரி மற்றும் ஸ்ரீதேவி அந்தர்ஜனம் ஆகியோருக்கு மூத்த மகனாகப் பிறந்தார். தனது குழந்தை பருவத்தில், தனது வீட்டிற்கு அருகிலுள்ள சுகபுரம் கோவிலில் உள்ள சிற்பங்களால் ஈர்க்கப்பட்டார். “இவற்றைப் பார்த்த பிறகு சிற்பங்களை வரைந்து வடிவமைக்க வேண்டும் என்ற உந்துதல் எனக்கு ஏற்பட்டது” என்று நம்பூதிரி ஒரு நேர்காணலில் கூறினார். கலைக் கல்வியைத் தொடர, வரிக்கசேரி மனையைச் சேர்ந்த கிருஷ்ணன் நம்பூதிரி என்பவரின் நிதியுதவியுடன் சென்னை குடிபெயர்ந்தார். அங்கு, சென்னை அரசு நுண்கலை கல்லூரியில் சேர்ந்தார். மேலும், இவருக்கு நிறுவனத்தின் நிறுவனரும் மற்றும் முதல்வருமான டி. பி. ராய் சௌத்தரி மற்றும் எஸ். தனபால் ஆகியோரின் கீழ் படிக்க வாய்ப்பு கிடைத்தது. இந்தக் காலகட்டத்தில்தான் நம்பூதிரி இளம் கலைஞரின் மீது செல்வாக்கு செலுத்தும் கே. சி. எஸ். பணிக்கர் தொடர்பு கொண்டார்.